قرآنی محقق خواتین ؛

قرآنی محققین کا آپس میں بین الاقوامی سطح پر رابطہ محققین کی علمی صلاحیتیں بڑھانے میں مددگار ثابت ہوسکتا ہے۔

قرآنی محقق خواتین نامی بین الاقوامی کانفرنس میں افغانستان سے منتخب ہونے والی خاتون کا کہنا تھا: بین الاقوامی سطح پر قرآنی محققین کا رابطہ نہ فقط علمی نتائج اور تحقیقات کی ترویج میں مؤثر ہے بلکہ خود محققین کی علمی و دینی صلاحیتیں بڑھانے میں مددگار ثابت ہو سکتا ہے۔

خبر کا کوڈ: ۴۳۷۷۹۱

تاریخ: ۰۱ اسفند ۲۰۱۸ - ۱۴:۳۸

رسا نیوز ایجنسی کی رپورٹ کے مطابق قرآنی محقق خواتین نامی پندرہویں بین الاقوامی کانفرنس جو کہ آج حرم مطہر رضوی کے قدس ہال میں منعقد ہوئی ؛ اس کانفرنس میں افغانستان سے منتخب ہونے والی خاتون محترمہ زکیہ محمودی نے وضاحت دیتے ہوئے کہا: اگر قرآن شناسی اور قرآنی تحقیقات کی نشستیں آستان قدس رضوی کی جانب سے بین الاقوامی سطح پر منعقد کی جائیں تو اس صورت میں محققین ایک دوسرے کی قرآنی تحقیقات سے بہتر انداز میں بہرہ مند ہو سکتے ہیں اور پھر اس سے ان کی علمی سطح میں بھی اضافہ ہو گا۔

انہوں نے آستان قدس رضوی کے محترم متولی کا اس بات پر شکریہ ادا کیا کہ وہ خواتین کے مختلف شعبوں جیسے سیاسی، سماجی،علمی و ثقافتی پر توجہ دے رہے ہیں، انہوں نے کہا: ہم امید کرتے ہیں کہ مختلف قرآنی شعبوں میں خواتین کی شمولیت آستان قدس رضوی کی وجہ سے پہلے کی نسبت زیادہ ہو گی۔

قرآن کریم کی اس محققہ نے گفتگو کو جاری رکھتے ہوئے اپنے مقالہ سے مختصر رپورٹ پیش کی جو انہوں نے ’’نفسیاتی علاج از دیدگاہ قرآن اور نفسیات شناسی‘‘ کے موضوع پر تحریر فرمایا تھا، انہوں نے کہا؛ آج نفسیاتی امراض صدی؛ اس صدی کی اہم امراض شمار کی جاتی ہیں اور آج پوری دنیا نفسیاتی امراض میں مبتلا ہے ، میں نے اس مقالہ میں نفسیات شناسی اور قرآن سے نفسیاتی امراض سے متعلق تحقیق کی ہے۔

محمودی نے گفتگو کو جاری رکھتے ہوئے کہا: مقالہ کی ابتدا میں نفسیاتی علاج،اور ماہرین کی مختلف نظریات کا تجزیہ و تحلیل کیا ہے اور آخر میں قرآنی تحقیقات کو بیان کیا ہے جو اس مقالہ کی علمی تحقیقات بھی شمار کی جا سکتی ہیں کیونکہ قرآن کریم ؛علم نفسیات کی نسبت ایک کلی اور جامع نگاہ رکھتا ہے۔

انہوں نے مزید یہ کہا: علم نفسیات ایک نیا اور جدید علم ہے لیکن قرآن کریم چودہ سو سالہ بشریت کی نجات کا نسخہ رکھتا ہے اور نفسیاتی علاج کے بارے میں بھی قرآن میں بہت ہی عمدہ نکات بیان کئے گئے ہیں۔

کہا گیا ہے؛ پندرہویں بین الاقوامی قرآنی محقق خواتین نامی کانفرنس میں ۱۹ منتخب محققین کو جنہوں قرآن سبجکیٹس میں اہم کام انجام دیئے تھے؛ ان کی قدردانی کی گئی اور انعامات سے نوازا گیا۔/۹۸۹/ف۹۴۰/